ชูแบรนด์‘กลุ่มภัทร’
ลุยธุรกิจกองทุน&#8216;บลจ.เกียรตินาคิน&#8217;เตรียมเปิดตัวกองหุ้นดึงดูดลูกค้า
27 พ.ค. 2556

ลุยธุรกิจกองทุน‘บลจ.เกียรตินาคิน’เตรียมเปิดตัวกองหุ้นดึงดูดลูกค้า
“ยุทธพล” แม่ทัพใหม่ บลจ.เกียรตินาคิน ชูกองทุนคุณภาพ ใช้แบรนด์ “ภัทร” ดึงลูกค้า 
นายยุทธพล ลาภละมูล กรรมการผู้จัดการ บริษัทหลักทรัพย์จัดการกองทุน (บลจ.) เกียรตินาคิน เปิดเผยว่า เป้าหมายในการดำเนินธุรกิจของบริษัทจะไม่เน้นการเพิ่มส่วนแบ่งการตลาด โดยเพิ่มสินทรัพย์ภายใต้การบริหาร (เอยูเอ็ม) แต่จะทำตลาดเฉพาะกลุ่ม โดยนำเสนอกองทุนหุ้นซึ่งกลุ่มภัทรมีความเชี่ยวชาญที่จะดึงดูดลูกค้าได้ ซึ่งคาดว่าไตรมาส 3 หรือต้นไตรมาส 4 จะออกกองทุนใหม่ได้
“จากผลงานที่กลุ่มบริษัทหลักทรัพย์ภัทรได้ตั้งหน่วยงานบริหารเงินให้ลูกค้าผ่านกองทุนส่วนบุคคล ซึ่งส่วนใหญ่ลงทุนอยู่ในหุ้นมูลค่าเกือบ 6,000 ล้านบาท ซึ่งถือว่าประสบความสำเร็จ เพราะเราสามารถบริหารได้ผลตอบแทนเฉลี่ยดีกว่าตลาดถึง 60%” นายยุทธพล กล่าว 
อย่างไรก็ตาม ในการปรับโครงสร้างของกลุ่มธุรกิจเกียรตินาคินภัทรจะอย่างไรก็ตามคาดว่าจะออกกองทุนหุ้นกองใหม่ประมาณไตรมาส 34 นี้หรืออาจนำกองทุนเดิมที่มีอยู่มาทำตลาดใหม่โอนสินทรัพย์กองทุนส่วนบุคคลมายัง บลจ.เกียรตินาคิน ซึ่งจะทำให้สินทรัพย์ภายใต้การบริหารของบริษัทเพิ่มเป็น 2.9 หมื่นล้านบาท จากปัจจุบันอยู่ที่ 2.3 หมื่นล้านบาท แบ่งเป็นกองทุนรวมอสังหาริมทรัพย์และกองทุนรวม พร้อมกันนี้จะเปลี่ยนชื่อเป็น บลจ.ภัทร เพื่อให้สอดคล้องกับนโยบายการจัดโครงสร้างธุรกิจ คาดว่าจะเสร็จในไตรมาส 3 นี้
“ธุรกิจจัดการลงทุนอยู่บนความไว้วางใจของลูกค้า บริษัทจึงจะนำเสนอกองทุนที่มีคุณภาพมีการตัดสินใจลงทุนอิงข้อมูลพื้นฐานและวิเคราะห์ภาคสนาม โดยทีมฝ่ายวิเคราะห์การลงทุนซึ่งโอนย้ายมาจาก บล.ภัทร มาอยู่ที่นี่” นายยุทธพล กล่าว
โดยเฉพาะกองทุนหุ้นที่กลุ่มบริษัทภัทรมีความเชี่ยวชาญ ซึ่งน่าจะดึงดูดลูกค้าได้ 
ทั้งนี้ ก่อนหน้าที่นายยุทธพลจะเข้ามารับตำแหน่งใน บลจ.เกียรตินาคิน เคยทำงานอยู่ที่ บล.ภัทร เอไอเอ และ บลจ.ชโรเดอร์
นายยุทธพล
นายยุทธพล กล่าวว่า ตั้งแต่กลุ่มภัทรเข้ามาถือหุ้นบลจ.เกียรตินาคินเมื่อช่วงปลายปี 2555 ยังไม่มีการออกกองทุนใหม่ ยกเว้นกองทุนตราสารหนี้ประเภทโรลโอเวอร์ที่ออกมาทดแทนกองทุนเก่าที่ครบอายุ
(ประเทศไทย)